
Durante e Manifestacion 
Cultural cu a tuma luga dia 
17 di maart, en conexion 
cu Celebracion di Dia di 
Nos Himno y Bandera, 
Minister-President 
Evenlyn Wever-Croes y 
Minister Xiomara Maduro 
di Cultura a haci entrega 
di e bandera oficial cu 
a wordo hisa durante e 
Acto Protocolar riba Plaza 
Libertador Betico Croes. 


E bandera, cu ta simbolo di 
unidad, cultura y herencia 
di nos Pais, a ser entrega 
na lider di Scout Aruba, Sr. 
Mariano Thiel. Cu e gesto 
aki, Sr. Thiel a ser honra cu 
e responsabilidad di ricibi 


Durante Manifestacion Cultural 

MINISTER-PRESIDENT EVELYN WEVER-CROES Y MINISTER XIOMARA 

MADURO A HACI ENTREGA DI E BANDERA OFICIAL DI ARUBA NA 
SCOUT ARUBA PA HISA DURANTE E ACTO PROTOCOLAR 


e bandera for di man di 
ambos mandatario. Esaki 
a pone enfasis riba e respet 
y  confiansa deposita 
den su persona y Scout 
Aruba, reconociendo nan 
dedicacion pa fomenta 
entre nos hobennan e 
sentido di patriotismo y di 
duna bek na comunidad. 
E momento unico aki 
a marca inicio di e 
celebracionnan di Dia 
di Himno y Bandera, un 
dia cu tabata sumamente 
bunita unda cu pueblo 
henter a sali y celebra nos 
dia nacional. 


Minister di Cultura, 
Xiomara Maduro, a 
expresa su admiracion pa 
e trabou cu Scout Aruba 
ta haciendo, mencionando, 
‘E grupo Scout Aruba, bou 
liderazgo di Sr. Mariano 


Thiel, ta ehempel di e 
balornan di liderazgo, 
servicio y comunidad 


cu ta fundamental pa 
nos identidad Arubano. 
Entregando nan e 
bandera oficial pa e Acto 
Protocolar ta un muestra 
di nan compromiso pa cu e 


principionan aki. 


E Manifestacion Cultural 
mes tabata un celebracion 
unico cu a duna un toke 
na e Dia di Himno y 
Bandera, unda cu tabata 
tin diferente presentacion 
di nos talentonan local 
cu a celebra cultura, 
historia, y arte di nos Pais. 
E anochi aki a sirbi como 
un momento pa reflexiona 
riba nos  simbolonan 
nacional y e unidad cu nan 
ta representa. 


E eventonan di e aña aki no 
solamente a conmemora 
nos simbolonan nacional 
pero tambe a reforsa 
e identidad colectivo y 
balornan cu ta haci nos 
Pais unico. Minister di 
Cultura kier a extende su 
mas sincero gratitud na 
Sr. Mariano Thiel y Scout 
Aruba pa nan rol den e 
Manifestacion Cultural, 
Acto Protocolar y nan 
esfuersonan continuo den 
formacion di e lidernan di 
manan. 


CHAUFFEUR DI TRUCK HALTO TABATA 
WARDA PA HABRI PORTA DI WAF HABRI 
PERO E TABATA ASINA CERCA CU NO A 
WAK E HEFBOOM Y A DAL ESAKI 


Dialuna mainta tempran a drenta informe 
di un incidente na entrada di waf, mesora 
a dirigi un patruya na e sitio. Na yegada 
di e patruya a bin compronde cu un truck 
halto a bini na entrada di waf warda nan 
habri e porta pero como cu e truck ta hopi 
halto e chauffeur no a mira e hefboom y 
ora e porta a habri a bay pasa sin a warda 
e hefboom bay halto y ela dal e hefboom. 


Announcement of the 
Government of Aruba 
Treasury Bills issuance — Afl. 32,250,000.00 
April 5, 2024 — July 5, 2024 


Issuance pursuant to the State Ordinance on Treasury 
Paper (AB 1987 no. 3), State Decree Treasury Paper 
(AB 1988 no. 6), and the State Decree no. 1 of March 
4, 2024. 


The Centrale Bank van Aruba (CBA) informs of the 
upcoming Government of Aruba (GOA) Treasury 
Bills issue on April 5, 2024, in multiples of Afl. 
250,000.00 and Afl. 1,000,000.00. 


Afl. 32,250,000.00 
3 months 
July 5, 2024 


Amount: 
Maturity: 
Redemption date: 


Participation in the upcoming GOA Treasury Bills 
issue is only allowed through the intermediation of a 
local commercial bank. Application forms must be 
submitted to the CBA on Tuesday, April 2, 2024 at 
the latest at 4:30 p.m. (cutoff time). 


Aruba, March 27, 2024 
Centrale Bank van Aruba 

AFPAKTEAM ACTIVO NA AEROPUERTO PRIVA 


Siman pasa tabatin varios 
control na aeropuerto 
priva. E  controlnan 
integral aki tabata den 
man di Afpakteam, 
Interpol y UMM (Unit 
Mensensmokkel en 
Mensenhandel) y a tuma 
lugar den cooperacion 
estrecho cu AAA (Aruba 
Airport Authority). 


Angeline Flemming, 
director di Health, Safety 
and Sustainability di 


AAA, a bisa: “E accionnan 
aki ta subraya e obhetivo 
di AAA pa promove 
operacionnan safe na 
aeropuerto. E cooperacion 
cu organismonan local 
y ¡internacional encarga 
di mantene ley tabata 
excelente y e esfuerzonan 
conhunto tabatin un 
impacto grandi. E 
frecuencia lo aumenta den 
e lunanan venidero". 


Afpakteam ta un 


asociacion entre varios 
partner di investigacion, 


entre otro Ministerio 
Publico, Polis, Aduanas, 
Unidad di Inteligencia 
Financiero (UIP), 


Marechaussee (KMar) y 
Guardia Costa. 

Afpakteam a lanta na 
2017 cu e obhetivo di 
combati delincuencia 
financiero subversivo na 
un manera mas eficiente, 
particularmente via 
prevencion y deteccion di 


actividadnan di labamento 
di placa y di kitamento 
di activonan obteni via 
crimen. E bienes cu a 
wordo kita ta bay den un 
fondo special di Aruba, 
cu ta sirbi pa lucha contra 
crimen. 


Tur e partnernan a indica 
cu lo hiba mas control 
integral den futuro. 


Pa tips y señalnan (di 
labamento di placa) puede 


comunica cu Afpakteam 
via tiplijn (41141). 


VIRUS DI DOLOR DI STOMA NA CURACAO 


Actualmente, e isla di 
Curacao ta experenciando 
un brote di un virus di 
bariga cu ta causa diarrea, 
sacamento y dolor di stoma. 
Ta sumamente importante 
pa, si bo ta pensa cu bo ta 
afecta pa e virus aki, pa bo 
evita di come alimentonan 
cu tin hopi suco, picante, y 
productonan di lechi. 


Tambe, ta importante pa 
abstene di bebe likido 
cu tin gas y consumi 
alimentonan cu por 
produci gas den curpa. 


Ta recomenda alimentonan 
manera kraker, pan tosta, 
apel, sopi y yogurt sin 
suco como alternativa mas 
sigur. 


Na Aruba, ainda no tin 
confirmacion di presensia 
di e virus aki, pero ta 
sumamente importante 
mantene alerta y tuma 
e precausion necesario 
pa evita cualkier posibel 
propagacion. 


Cuida bo salud y mantene 
bo mes bon informa. 


CHAUFFEUR DI PICK-UP CORA A PASA DAL UN PALO DI LUS 
KIBRA RIBA E.J.”WATTY” VOS BLVD. Y SIGI CORE BAY 


anochi a 
informe di un 
accidente hit & run riba 


Diadomingo 
drenta 


E.J”Watty” Vos blvd. 
banda di FC.C.A. na 
Wayaca, mesora a dirigi 


un patruya na e sitio. Na 
yegada di e patruya a bin 
compronde cu testigonan 
a wak un pickup grandi 
color cora pasa dal e palo 
di lus kibra y lage abao 


benta. Polis a logra haya 
e modelo y un number pa 
bay investiga. 


Polis dibtrafico lo sigi cu e 
investigacion. 

ACCIDENTE CU HENDE HERIDA NA CRUSADA 


WESTSTRAAT/PROF. LORENT 


POLIS A BAY VERANO 
PA UN CHAUFFEUR CU 
A PEGA SONO TRAS 
DI STUUR MEYMEY DI 
CAMINDA NA UN CRUSADA 


Dialuna madrugaa drenta informe dicu tin un chauffeur 
drumi den un pick-up meymey di un crusada na Verano, 
mesora a dirigi un patruya na e sitio. na yegada di e 
patruya a haya e pick-up Changan para meymey di 
e crusada. Polis a lanta e chauffeur kende a admiti di 
tabata basta cansa y a keda eynan para pa basta rato. 
Como cu ela medio recupera polis a lague core e auto y 
nan a bay su tras pa e yega su cas sano y salvo. 


Diadomingo anochi a 
drenta informe di un 
accidente cu hende herida 
na e crusada Weststraat/ 
Prof. Lorentzstraat, mesora 
a dirigi tanto polis como 
ambulans na e sitio. Na 
yegada di e patruya a bin 
compronde cu aki ta trata 
di un accidente unda un 
turista recien yega coriendo 
un s.u.v. biniendo di zuid 
den Weststraat no a duna 
preferencia na un auto 
biniendo di pariba den 
Prof. Lorentzstraat. E s.u.v. 
a dal e auto bir'e 90 grado y 
a sigi bay dal riba un mata y 
e cura di un cas otro banda 
di caminda. Debi na e 
fuerte impacto un persona 
a resulta herida. Na yegada 
di e ambulans nan a atende 
e victima na e sitio mes. 


IV 


ZSTRAAT 


SETAR TA CONTENTO DI PARTNER 
CU ARUBA SCHOLARSHIP 


Recientemente SETAR a 
haci un donacion na Aruba 
Scholarship Foundation pa 
brinda nos studiantenan 
cu ta bay studia na Merca, 
Canada of den region e 
oportunidad pa ricibi un 
beca. Cu e donacion aki, 
SETAR ta compromete 
su mes cu e enseñansa 
di nos hobennan y e 
crecemento profesional di 
nos studiantenan cu ta nos 
futuro profesionalnan. 


Aruba Scholarship 
Foundation a wordo 
funda na 1989 y ta un 
fundacion completamente 
independiente cu ta otroga 
beca cu fondo ricibi di 
fundraising y donacion 


FOUNDATION 


tur aña pa e studiante por 
sigui un estudio superior 
acredita den exterior. E 
becanan ta completamente 
complementario banda di 


e studielening di Aruba. 
Desde su existencia Aruba 
Scholarship Foundation a 
otorga mas cu 100 beca den 
diferente ramo. 

Recientemente, reunionnan 
preparatorio a continua 
entre Ministerio di Husticia 
y Asuntonan Social y FEPA, 
pa loke ta e proyecto dentro 
di Veilige Barios, caminda 
ta bay brinda muchanan 
di basisschool bijles gratis 
den e vaknan di rekenen y 
taal. Un paso sumamente 
importante, pasobra di 
e forma aki ta brinda e 
muchanan un oportunidad 
adicional y ta yudanan yega 
na un futuro mucho mas 
miho pa nan mes. 


E proyecto di Veilige Bario's 
ta consisti di diferente 
pilarnan, un di e pilarnan 


Gs Max 


Minister Rocco Tjon: 
PROYECTO PILOTO PA INTRODUCI BIJLES GRATIS PA MUCHANAN DI 
BASISSCHOOL DEN CUADRO DI PROYECTO VEILIGE BARIO'S 


aki ta pa crea siguridad den 
e bario a traves di diferente 
metodo manera mas 
iluminacion, mas siguridad 
den trafico. Banda di esaki, 
e otro pilar ta pa percura 
cu tin mas actividad den 
bario, pa di e forma aki 
nan no ta riba caya y por 
participa den mas actividad 
den e centronan di bario. 
Pa e parti aki, Ministerio 
di Husticia y Asuntonan 
Social ta colaborando cu 
CEDE Aruba, caminda 
antes solamente 500 mil 
florin tawata wordo ubica 
pa e centronan di bario por 
opera, awendia esaki a subi 
te cu alrededor di 2 miyon 


Mueble y mas 


florin. 


Un otro pilar, ta percura 
pa mas participacion 
di e ciudadanonan den 
Diferente 
enfoca 
cultura, 


e bario mes. 
programanan ta 
riba deporte, 

musica y workshops pa 
loke ta e parti laboral, 
pa asina e hobennan por 
haya mas conocimento, 
pa asina engrandece e 
oportunidad pa participa 
den e mercado laboral. 
Esaki ta algo sumamente 
importante, mirando cu e 
muchanan cu tin mester 
di e ayudo adicional, lo por 
haya esaki riba e tereno di 


enseñansa, specificamente 
e tereno di rekenen y taal, 
cual ta dos vak importante 
pa e desaroyo profesional 
educativo di e hoben. 


Minister di 
Asuntonan Social sr. Rocco 
Tjon, a gradici FEPA, kende 


Husticia y 


ta e instancia cu ta bay 
ehecuta e proyecto aki, 
caminda cuater basisschool 
lo cuminsa participa den 
e proyecto piloto aki y 
alrededor di 60 mucha lo 
ricibi e oportunidad pa 
forma parti di e proyecto 
aki. 


ANUNCIO 


OPENING HOURS 


DEN CONECCION CU CELEBRACION 


DI BIERNA SANTO Y PASCO GRANDI 


NOS LO TA SERA: 


DIABIERNA 29 DI MAART 
DIALUNA 1 DI APRIL / 


NOS TA HABRI DIASABRA 30 DLMAART 
OH ¡ 


A” 
6 


Orario: dialuna pa diabierna g- 6pm - Schotland str. 46 tel. 280-6080 
e Warehouse Meiveld 3A-1 tel. 582-1671 + 

NA APRIL UN OFICINA DI DOKTER DI CAS NOBO TA HABRI 
SU PORTA PA E ASEGURADONAN DI AZV NA IMSAN. 


Na ImSan lo habri un 
oficina di dokter di cas 
nobo na luna di april. 
E ta bay ta un HOED 
(Huisartsen onder één 
dak), esaki ta un concepto 
unda diferente dokter di 
cas ta traha hunto riba 
1 localidad pa brinda 
servicio na e aseguradonan 
di AZV. 


Eventualmente 5 dokter 
di cas ta bay traha den e 
oficina nobo, cual 3 di nan 
ta cuminsa caba na april. 
Dr Gonzales-Diaz, cu ta 
conoci ya pa hopi aña na 
Aruba como dokter di cas 
y 2 dokter nobo ; dr Laura 


Barrenzueta y dr Lorena 
Soto. Nan tres ta cuminsa 
pa atende e pashentnan 
cu te cu luna di maart 
2024 ta pashent di e 
dokter Geerman -Tromp di 
Savaneta y dr Every/Essed 
na San Nicolas. 


Dr Geerman-Tromp y dr 
Every ta bay cu pensioen 
como dokter di cas y AZV 
kier gradici nan pa tur e 
añanan cu nan a brinda 
servicio na e aseguradonan 
di AZV. E pashentnan 
ta bon bini for di di 2 di 
april na e oficina nobo na 
ImSan. 


Prome Minister Evelyn Wever-Croes: 


E LUCHA CONTRA ABUSO Y ABUSO SEXUAL DI MENOR, 
TA PRIORIDAD NUMBER 1 DI GABINETE WEVER-CROES 


" Gobierno a haci, ta haciendo, y lo sigui haci di su parti, pero ta importante, pa den e lucha 
aki, por conta riba sosten di cada ciudadano tambe" 


Durante un conferencia 
di prensa di Gobierno, 
Prome Minister Evelyn 
Wever-Croes a elabora 
riba e importancia cu e 
lucha contra abuso y abuso 
sexual di mucha tin pa 
Gabinete Wever-Croes II. 
Prome Minister a indica 
cu abuso contra menor 
tabata prioridad number 
1 di Gabinete Wever- 
Croes I, ta di Gabinete 
Wever-Croes II, y lo keda 
prioridad number un den 
e temponan nos dilanti pa 
proteha nos muchanan. 


Prome Minister a splica cu 
den wowo di muchanan, 
hendenan adulto ta 
esnan cu tey pa cuida y 


protehenan. Na momento 
cu nan wak un adulto, 
nan ta wak un persona cu 
por yudanan, evitando pa 
hende haci nan daño. Pero 
na momento cu e persona 
ey fayanan, e daño cu lo 
causa riba e criatura ta 
ireversibel. 


E impacto ta asina 
devastador, cu lo afect'e pa 
resto di su bida. 


"Gabinete Wever-Croes lo 
sigui tuma pasonan sigur 
y firme pa sigui den e 
lucha contra abuso di nos 
muchanan. E ta alarmante 
pa wak e resultado di e 
estudionan haci, indicando 
cu esnan cu ta comete 


e acto di abuso contra 
mucha, 99% di biaha ta 
un persona cu ta serca 
di e mucha. Pero e ta un 
indicacion fuerte tambe cu 
aparte di leynan di castigo 
y investigacion, mester 
cuminsa enfoca mas den e 
famia. 

Y aki ta unda nos mester 
di cada ciudadano di pais 
Aruba, pa yuda nos. 


Gobierno a haci, ta 
haciendo, y lo sigui haci 
tur di su parti, pero ta 
importante pa conta riba 
sosten di cada ciudadano 
pa cu esaki tambe. 
Prevencion ta den man di 
nos tur” Prome Minister a 
enfatisa. 

ultimo, 
Minister di Enseñansa 
y Deporte Endy Croes a 
acudi na e show Tur Cos 
pa Bo, Mi Dushi Aruba 
na Cage Nightclub. Un 
show cultural rico na 
musica, baile, canto y 


Diadomingo 


Max 


Minister Endy Croes: 


entretenimento pa celebra 
Dia di Himno y Bandera, 
organisa pa NTG & NLG - 
New Timbirichi & Lolipop 
Generation. 


Tabatin diferente cantante 
presente pa deleita e 


Mueble y mas 


Nos kier anuncia cu desde e siman aki 
nos muebles nan manera: 
e KASHI PANJA + LESSENAAR 
e COMMODES + TV STAND 


e BOEKEN KAST 


J E meta di e 


publico cu nan bunita bos 
entre otro, Mirlaine Vis, 
Jaylon Machado, Karena 
Maduro y Jose David 
Polanco y banda. Ademas 


| di esaki, Mitchel Almary 


a presenta su bunita 
cancion titula Agente di 
Paz. A clausura e anochi 
cu un magnifico show di 
Carnaval. 


show 
cultural aki tabata pa 
recauda fondo pa hiba e 
bailarinanan di NLG & 
NTG Medellin, Colombia 
pa un tayer (clinic) di 
baile. Tur hende presente 
a gosa di e tremendo show 
cultural y aporta pa hiba 
nos talentonan local den 


NTG & NLG A ORGANISA TREMENDO SHOW CULTURAL 
| , = 


exterior pa sigui desaroya 
nan talento. 


Minister Endy Croes ta 
gradici Sra. Marisol Peña 
pa tur su esfuerso, amor 
y dedicacion cu e tin pa 


e mucha- y hobennan di 
NTG & NLG y ta felicita 
henter e grupo cu e bunita 
show cultural aki, en 
conexion cu celebracion di 
Dia di Himno y Bandera. 


ANUNCIO 


ANUNCIO IMPORTANTE 


Tur ta disponibel na nos Warehouse na 
Meiveld den Show! 


e TUR CORCHON + KASHI PANJA  / 
e CAMA CU NIGHTSTAND  / 


e MESA DI COMMEDOR y 
Ta keda disponibel na nos Showroom 
na Schotlandstraat 46 £ 


Check nos riba 
iD) | Ej social media 
like y follow 


Orario: dialuna pa diablerna 9 - 6pm - Schotland str. 46 tel. 280-6080 
e Warehouse Meiveld 3A-1 tel. 582-1671 + 

A.T.A. TA FIRMA ACUERDO STRATEGICO CU FUNDACION 


PARKE NACIONAL ARUBA (FPNA) 


‘Como sosten na proteccion y preservacion di nos naturalesa, y na un desaroyo sostenibel 


Aruba Tourism Authority 
(A.T.A.) ta anuncia cu 
a firma acuerdo di un 
aña cu Fundacion Parke 
Nacional Aruba (FPNA). 
Cu e acuerdo strategico 
aki, A.T.A. ta reafirma su 
compromiso pa sigui traha 
di cerca cu FPNA como 
un sosten mutuo pa cu 
esfuersonan continuo den 
proteccion y preservacion 
di nos naturalesa.. 


A.T.A. ta reconoce cu e 
necesidad pa enfoca riba 
un desaroyo turistico 
duradero y sostenibel 
ta di suma importancia 
como un esfuerzo comun. 
Uniendo forsa, nos por 
garantisa cu nos pilar 
economico principal ta 
keda un fuente di entrada 
vital pa e añanan benidero. 
E vision di A.T.A. ta basa 
riba e modelo di “High 
Value — Low Impact’ cu ta 
para pa un balanse entre 
cuater pilar cu ta e Calidad 
di Bida di e residente”, 
“Calidad di Experiencia di 
e Bishitante”, Proteccion y 
Preservacion di Naturalesa 
& Medio Ambiente, y 
Contribucion Economico di 
e Sector Turistico”. 


Pa hopi aña caba A.T.A. 
ta provee sosten na FPNA 


pa cu inversionanan 


den  proyectonan unda 
turismo y naturalesa por 
co-existi. Ademas A.T.A. 
lo sigui pone fondonan 
disponibel pa mantencion 
y renobacion di diferente 
sitionan turistico, asina 
mehorando seguridad, 
accesibilidad y experencia 
di e local y bishitantenan 
di e isla y alavez maneha e 
impacto di e bishitantenan 
riba naturalesa. E 
acuerdo cu a firma ta 
enfoca riba proyectonan 
infrastructural, manera 
e proyecto di mantencion 
di railing,trapinan y otro 
facilidadnan na entre otro 
Conchi, Dos Playa, Boca 
Prins, Grot Fontein y Grot 
Quadirikiri den Parke 
Nacional Arikok, y tambe lo 
coloca “boulders” na salinja 
Malmok pa limita trafico. 


Como e entidad encarga 
cu maneho y mercadeo di 
nos isla, A.T.A. lo asisti 
tambe den promocion 
corecto di experencianan 
autentico den y rond di e 
areanan cu ta resorta bou 
di FPNA. Particularmente 
lo percura pa alineacion 
den esfuersonan di 
comunicación, lo enfoca 
riba codigo di conducta 
informando bishitantenan 
di entre otro reglanan y ley, 
y lo brinda mas informacion 


di turismo” 


y educacion referente nos 
parhanan y nos naturalesa. 


A.T.A. lo pues sigui traha di 
cerca cu FPNA pa maneha 
bishitantenan di un 
manera cu ta minimalisa 
daño na naturalesa y 
medio ambiente mientras 
ta promove sostenibilidad. 
Esaki mescos cu a bin ta 
haci, unda entre otro a 
inverti den Mangel Halto, y 
tambe a coloca “boulders” 
na Sasarawichi. 


E colaboracion strategico 
akita nificatambe cuA.T.A. 
lo obtene informacion 
y data mas concreto di 
bishitantenan atravez di 
un proyecto nobo cu lo 
lansa otro luna, esta e eco- 
counter cu lo midie fluho di 
bishitantenan na e areanan 
natural di Arubay abilita pa 
adapta maneho den futuro. 
Atravez di instalacion di 
Eco-Counter na diferente 
localidadnan cu trafico 
halto di bishitante, A.T.A lo 
por provee data cu lo yuda 
cu mihor planificacion. E 
Eco-counter ta ofrece un 
solucion cutacontayanalisa 
peatón atraves di un scan 
cu ta garantiza e privacidad 
di bishitantenan. E areanan 
cu lo mira instalacion di 
e Eco-counter ta inclui 
Conchi, Grot Fontein 
y Spaans Lagoen, pa 
cuminsa, cu ta cay bou di 
maneho di FPNA. 

“Nos ta sumamente 
entusiasma pa sigui 
colabora cu FPNA den 
nos mision mutuo pa 
preserva y proteha nos 
tesoronan natural y nos 
medio ambiente. Esaki 
ta un paso importante pa 


nos comunidad y turismo 
di Aruba den su totalidad. 
E acuerdo di colaboracion 
aki ta cubri un total di mey 
miyon florin cu ta inverti 
pa duna sosten y realse 
na e causa comun y ta un 


muestra di compromiso 
entre A.T.A. cu FPNA, un 
compromiso cu ta ancra 
den A.T.A. & FPNA su plan 
di maneho multi anual”, 
tabata palabranan di CEO 
di A.T.A. Ronella Croes na 
e ocasion aki. 


“Fundacion Parke 
Nacional Aruba como un 
organizacion independiente 
di maneho di conservacion 
di naturalesa den areanan 
terrestre y marino na 
Aruba ta sumamente 
contento di por firma un 
acuerdo di colaboracion cu 
A.T.A.”, Tyson Lopez, Chief 
Executive Officer, FPNA ta 
comenta. E colaboracion lo 
reinforsa FPNAsu direccion 
manera ta poni den nos 
Multi Annual Corporate 
Strategy 2023 — 2032 di 
traha pa yega y atrae un 
tipo di turismo cu ta mas 
conciente di nan impacto 
riba naturalesa door di 
informa, educa y ofrece 
experiencianan sostenible 
cu ta crea e transformación 
den nos bishitantenan cu 


tin un aprecio sosteni y un 
sentido di responsabilidad 
pa naturalesa. 


Tocante Aruba Tourism 
Authority (A.T.A.) 


Desde 1 di januari 2011, 
Aruba Tourism Authority ta 
opera como un entidad “Sui 
Generis. Un organizacion 
independiente den e esfera 
publico. Aruba Tourism 
Authority ta fungi como 
Destination Marketing and 
Management Organization 
(DMMO)’ y ta responsabel 
pa uni interes turistico 
socionan local e 
internacional. A.T.A. ta 
pone hopi enfasis riba 
e e modelo di “High 
Value-Low Impact” cu 
ta para pa un balans 
entre aumenta e balor 


entre 


economico di e bishitante, 
posiciona Aruba como un 
pais desea y sostenibel, 
y posiciona Aruba como 
lider di desaroyo como un 
destinacion. Cu meta pa 
sigui mantene esfuerzonan 
den linea segun e balans 
menciona, y logra aumenta 
entrada pa medio di calidad 
di turismo en bes di e 
volumen cu nos destinacion 
ta ricibi. Capacidad di carga 
ta sigui ricibi atencion di 
parti di A.T.A. 

, Aruba 26 Maart 2024: 
Tur aña riba e di tres 
diamars di luna di maart 
rond di mundo ta celebra 
Dia Internacional di 
Trahado Social. E dia ta 
brinda e oportunidad pa 
tur Trahado Social y otro 
personanan cu ta traha den 
e sector social pa celebra 
nan logronan y tambe pa 
crea conciencia di e rol 
importante cu  Trabou 
Social ta hunga den bida di 
nos muchanan, famianan 
y otro comunidadnan den 
nos sociedad. 

E dia aki kier pone 
atencion na e necesidad 
pa sigui planea, desaroya 
y sostene e profesion 
y e sector social, asina 
parlamentario di Fraccion 
di MEP, Ricky Hoek a 
declara. 


Tema anual 


Prome Minister Evelyn 
Wever-Croes a indica cu 
desde inicio di gobernacion 
di Gabinete Wever-Croes, 
e unico tereno cu a ser 
otorga, pa loke ta trata 


Parlamentario Ricky Hoek (MEP): 


TRABOU SOCIAL Y SU IMPACTO PA SOCIEDAD 


El a sigui bisa cu e 
tema di e aña aki ta “Buen 
Vivir: Shared Future for 
Transformative Change” 
(Buen Vivir: Un futuro 
comparti pa un cambio 
transformativo). E tema 
ta referi na e necesidad 
cu tin pa e Trahadonan 
Social adopta metodonan 
innovado di intervencion 
cu ta wordo lidera/guia 
door di e comunidad. Y 
tambe cu e metodonan ta 
basa riba e sabiduria di 
e pueblo y e coexistencia 
harmonioso cu naturaleza. 


E importancia di Trabou 
Social 

Trabou Social 
ta trece un cantidad 
signicativo di balor agrega 
tanto na e sociedad, e 


individuo y diferente 
comunidadnan. Aki 
lo elabora riba algun 


contribucionnan clave: 

- Empodera individuo 
y famianan: e Trahado 
Social ta empodera e 
individuo(nan) pa surpasa 
tur reto, mehora nan 
bienestar y logra nan 
metanan. 

- Boga pa husticia social: 
Trahadonan Social ta 
campeonnan den husticia 
social. Nan ta bringa 
contra di desigualdad 
y discriminacion. Nan 
ta boga pa maneho- y 
programanan cu ta sigura 
cu tur hende tin acceso 
na oportunidadnan y 
recursonan. 

- Proteha e populacion 
vulnerabel: e Trahado 
Social hopi biaha ta traha 
na e front line caminda e ta 
proteha esnan vulnerabel 
den sociedad entre otro 
mucha, adulto mayor y 
persona cu limitacion. Nan 


ta sigura cu e individuonan 
aki tin acceso na e 
servicionan esencial y cu 
nan ta protehi for di tur 
daño. 
- Banda di e trabounan 
importante di intervencion 
personal cu e Trahado 
Social ta brinda, nan tin 
un aporte mas amplio pa e 
pais. 

E Trahado Social 
ta contribui na desaroya 
un maneho social cu ta 


Prome Minister Evelyn Wever-Croes: 


E UNICO TERENO CU GABINETE WEVER-CROES A 
OTORGA DESDE 2017, TA PA CONSTRUI SECRETS 
HOTEL NA SAN NICOLAS 


Gobierno ta kere den desaroya San Nicolas 


construccion di hotel, ta e 
tereno pa construi Secrets 
Hotel na San Nicolas. 


Un di e prioridadnan di e 
gobierno actual ta pa traha 


na bienestar y desaroyo di 
San Nicolas, y pa e motibo 
aki a tuma e decision pa 
otorga e permiso pa e 
hotel aki, cu lo crea cupo 
di empleo y e desaroyo 
economico cu e comunidad 
di San Nicolas tanto ta 
anhela. 


Gabinete Wever-Croes a 
hereda un compromiso 
total di 7000 camber, a 
logra bahe na 2000, y lo 
sigui traha na reduci e 
cantidad aki aun mas. 


mustra e necesidadnan 
den comunidad y e 
intervencionnannecesario. 
Tambe prevencion ta un 
punto cardinal di atencion, 
caminda e Trahado Social 
ta señala problemanan 
na un fase trempan, 
prome cu nan escala den 
problemanan mas grandi. 


Den realidad, e trabou 
di un Trahado Social ta 
e weso di lomba di un 
red social fuerte den 
comunidad. Nan ta sigura 
cu tur persona tin acceso 
na e recursonan y ta 
sostene nan pa yega na un 
bida saludabel, logrando 
metanan y un bida husto. 
Un pabien na tur nos 
Trahadonan Social riba 
nan dia, Parlamentario 
Hoek a finalisa bisando. 

“DEPORTISTANAN DI ARUBA A DESTACA DEN GRANDI 
DEN WEGANAN INTERINSULAR NA BONAIRE” 


Recientemente a tuma 
luga na hermana isla Bo- 
naire, Weganan Interin- 
sular 2024, caminda e 
biaha aki a competi den 
Aquathlon 11-13 aña, bas- 
ketball basis school y fut- 
bol voortgezet. 


Pa loke ta trata, delegacion 
di nos isla, mester bisa cu 
Aruba a wordo bon repre- 
senta pa tur tres ramo di 
deporte. 


Aquathlon: 


Den deporte di Aquath- 
lon, atletanan di Aruba 
a duna un resultado so- 
bresaliente, den categoria 
2 di landamento mucha 
muher, Kaythlin Thiel a 
keda na prome luga, sigui 
pa Ryzilaine Richardson 
na di dos luga, Jira Oleana 
y Kidagakash Galea tambe 
a duna bon desempeño y a 
keda na di cuater y cinco 
luga. 

Pa loke ta trata coremento 
categoria 2 damas, Kay- 
thlin Thiel a keda na di 
6 luga, sigui pa Ryzilaine 
Richardson, Jira Oleana 
y Kidagakash Galea cu a 
termina na di cuater, tres 
y prome luga. 

Den categoria 3, atletanan 
di Aruba a sa di demostra 
tambe nan nivel Atletico 
caminda cu Emma Gob- 


ert a keda na prome luga, 
Evie Adele na di dos luga, 
Chloe-Nicole Dirksz na 
di seis luga y Laura Bon- 
nevalle na di 10 luga. 


Den categoria 2 landa- 
mento mucha homber, Lu- 
cas Bonnevalle a keda na 
di tres luga, Jeandrick Al- 
bertus a keda na di 7 luga, 
Maeyson Kock a keda na 
di 8 luga y Geyon Eights a 
keda na di 10 luga. 

Den coremento, Maeyson 
Kock a keda na prome 
luga, Lucas Bonnevalle a 
keda na di tres luga, Je- 
andrick Albertus a keda 
na di cuater luga y Geyon 
Eights a keda na di ocho 
luga. 

Den categoria 3 mucha 
homber, aki tambe atleta- 
nan di Aruba a sa di desta- 
ca den grandi caminda na 
prome luga a keda Xyon 
Jabos, Max Dennert na di 
dos luga, Enzo Croes na 
di tres luga y Fredde van 
Poel na di seis luga. 


MVP mucha homber a 
keda Xyon Jacobs, MVP 
mucha muher a bay pa 
Emma Gobert y Kida- 
gakash Galea. 


Basketball: 

Pa loke ta trata weganan 
di basketball Interinsular, 
Aruba a sa di demostra 


bon wega di nivel y a do- 
mina esaki te final di e 
torneo. 

Contra di Curacao, Aruba 
a hunga un bon wega y ta 
gana cu score final di 9-5, 
siguiente wega tabata en- 
tre Aruba y Bonaire, aki 
tambe Aruba a domina 
e wega y ta logra bay cu 
e victoria cu score 15-8 y 
asina a pasa tambe pa e 
gran final. 

Den wega final, un biaha 
mas Aruba a enfrenta Bo- 
naire y ta logra bay cu e ti- 
tulo di campeon di Wega- 
nan Interinsular ganando 
Bonaire cu score di 15-8. 
MVP den basketball a 
keda Danoe Gumbs. 


Futbol: 

Den weganan di futbol 
categoria damas, Aruba 
a prepara bon pa defende 
su titulo di campeon cu a 
wordo logra na 2023 na 
Aruba. 

Prome wega Aruba a do- 
mina e wega contra di Cu- 
racao y ta bay cu e victoria 
cu score di 13-3, den di 
dos wega Aruba a enfrenta 
Bonaire y ta gana cu score 
di 12-3 y asina ta pasa pa e 
gran final. 

Den wega final Aruba ta 
gana Bonaire cu score 
di 12-3 y asina ta titula 
campeon di Weganan In- 
terinsular pa di dos aña 


pl MAR W 


j M anit u 


PA 


consecutivo y tambe in- 
victo pa di dos aña con- 
secutivo. 

MVP di futbol damas a 
resulta pa di dos aña sigui 
Loredana Neppi. 


Pa mas informacion, por 
bishita e link di resultado 
di Weganan Interinsular: 
https://docs.google. 
com/spreadsheets/ 
d/1FaH2IzShzlkRsc7O- 
RxUIVR3JtyW68Rf/edit? 
usp=sharing&ouid=10853 
8134782688250303&rtpo 
f=true&sd=true 


IBiSA ta orguyoso di e 
esfuerso y dedicacion di 


i A UAN UTA INT ner 
A | MIL E 


Mudo 


i 


b 


atletanan di Aruba y ta fe- 
licita tur e ganadornan di 
Weganan Interinsular Bo- 
naire 2024. 


Proximo Weganan Inter- 
insular ta bay tuma luga 
na Curaçao for di 11-14 di 
april 2024 y lo competi 
den basketball voortgezet, 
volleyball basis school y 
atletismo. 


SOLODIPUEBLO@GMA IL. COM 
CeL.585 9500 EEES 

Tres herido leve den accidente ariba 
crusada conoci di Weststraat 


Weststraat / Prof.lorentz- 


straat - Diadomingo ano- 


chi polis y ambulance 
a bay ariba e crusada 
di Weststraat cu Prof. 
lorentzstraat pa un acci- 
dente di trafico. 


Na yegada polis ta haya 
un Mitsubishi Lancer y un 
Hyundai suv v-car. 


Na yegada di ambulance e 
mester a controla tres per- 
sona, cu a ricibi golpi den e 
inpacto pero na final nin- 
gun tawata desea di bay cu 
ambulance direccion Hos- 
pitaal. 


Falta di preferencia mane- 
ra den mayoria di e acci- 
dentenan ey ta pa falta di 
preferencia, dus yega subi 


e crusada sin pone tino 
ariba autonan cu ta bin di 
pariba y pabou. 


Mester bin indicacion mas 
duidelijk pa evita un acci- 
dente pio. 


PIEDRA PLAT TA BISA DANKI NA 


Dialuna 18 maart ultimo 
diferente organisacionan 
den bario a bin hunto pa 
celebra nos dia nacional 
esta dia di himno y ban- 
dera den e bario di Piedra 
Plat. 


E celebracionnan aki a 
cuminsa hopi aña pasa ora 
tabata celebra dia di La 
Reina den April y despues 
di tempo a cambia pa 18 
maart. Organisacionan 
manera C.B. Piedra Plat, 


SV Britannia, Fundacion 
Centro famia Piedra Plat, 
Scol di musica Car Ritmo 
y Roller Skate Aruba a 
uni forsa pa haci e dia aki 
grandi. 


E actividadnan a cuminsa 
for di mainta trempan cu 
un grandioso coffee mor- 
gen, sigui pa cumindanan 
y cosnan dushi crioyo, we- 
ganan di futbol, weganan 
popular, benta di artesa- 
nia, speeltuin, Dino Jumb, 


roller skate pa mucha y 
adulto, presentacion di 
diferente gruponan musi- 
cal y bailenan folklorico. 


Banda di tur e fasetanan 
cu tabata exitoso, e famo- 
so balansamento di auto 
tabata e culminacion di 
e grandioso actividad aki 
den e bario di Piedra Plat. 


Un danki special ta bai na 


e apoyo ricibi di: Unoca, 
CEDE Aruba, Bright Bak- 
ery, Bo Botica Paradera, 
Compra NV, ASD, Elmar, 
Satex, CCDN, Setar, WEB, 
STERN, DCA, Arugas, 


Aruba bank y na tur e bo- 
luntarionan cu a traha in- 
cansablemente pa realisa 
e evento grandi aki cel- 
ebrando nos dia nacional 
den bario di Piedra Plat. 

Ambulans a bay warda di polis 
Oranjestad pa un detenido cu 
un kap na cabes 


Dialuna madruga presen- 
cia di ambulans a ser so- 
licita na warda di polis na 
Oranjestad pa un detenido 
cu tabata tin un kap na 


cabes, mesora a dirigi un 
ambulans di Post Sasaki- 
weg na e sitio. 


Na yegada di e ambulans 


nan a atende e detenido na 
warda mes y esaki no ta- 
bata asina serio cu mester 
a bay hospital. 


Polis a bay atende un ac- 
cidente cu daño minimo na 
rotonde Las Americas 


Diadomingo atardi a dren- 
ta informe di un accidente 
na rotonde Las Americas, 
mesora a dirigi un special- 


ista di trafico na e sitio. 


Na yegada di e patruya 
a bin compronde cu un 


chauffeur no tabata sa con 
pa core den un rotonde y 
a bay dal riba e otro auto. 


Polis a bay na Fermin's 
Bar pa un candela 


Dialuna madruga a drenta 
informe di cu tin huma sa- 
liendo for di Fermin's Bar, 
mesora a dirigi un patruya 


na e sitio. 

Na yegada di e patruya a 
bin compronde cu aki ta 
trata di e carbon usa cu 


nan ta benta den un baki 
metal pa e caba di kima 
eyden. 


Polis a para chauffeur burachi 
coriendo auto malisimo riba 
caminda di Sanicolas bay pabao 


Diadomingo anochi a 
drenta informe di cu tin 
un chauffeur coriendo ma- 
sha malo mes riba camin- 
da di Sanicolas biniendo 
pabao, mesora a alerta 
patruyanan riba caminda. 
Un partuya di Santa Cruz 
a purba par'e pero ela sigi 
core te yega su cas. Ey- 
nan polis a atende cun'e 
a dun'e boet pa core auto 
bao influencia y no para pa 


polis y ademas a dune un 
prohibicion pa core auto e 
proximo oranan y a kita e 
yabi di auto for di dje. 

Net e dama doño di e auto 


a yega y polis a duna e | 


dama e yabi. 

E dama a duna e homber 
un bon zundra tambe riba 
dje. 


RH OTILINE 


744-0444 
Carper’ Ee 

Aruba Excels Once Again in the Second 
Annual ABC Beach Tennis Cup 


e 


Aruba - March 26, 2024 - 
The second edition of the 
ABC Beach Tennis Cup 
took place this 


past weekend, from 
March 22 to 25, in Bo- 
naire. The sporting event 
draws top beach 


VALIDO TE DIARAZON 27 DI MAART 2024, 
18:00 ORA 


TEMPO: 
AWE TARDI Y AWE NOCHI: PARCIALMENTE 
NUBLA Y GENERALMENTE SECO 
DEN MARDUGA Y MAYAN: PARCIAMENTE 
NUBLA SIN AWACERO DI IMPORTANCIA 


TEMPERATURA MAXIMO 32 GRADO CEL- 
SIUS 

TEMPERATURA MINIMO 26 GRADO CEL- 
SIUS 

INDICE DI CALOR (HEAT INDEX) DEN Y 
ROND 
DI ORANAN DI MERDIA: 33 PA 38 GRADO 
CELSIUS 
UV INDEX: 12 
POTENCIAL DI AWACERO PA PROXIMO 24 


ORA: - 
MENOS DI 1 MM; LOCALMEN SAKI POR 
TA DIFERENTE. — 
REGISTRACION DI TE! TURA (GRA- 
DO CELSI 


AWACERO (MM) DEN ULTIMO 24 ORA (SAM 
PA 8'AM): 


PRONOSTICO DI TEMPO PA PROXIMO 3 
DIANAN: 
PARCIALMENTE NUBLA, SIN AWACERO DI 
IMPORTANCIA. 

BIENTO LO TA FOR DI DIRECCION OOST Y 
MODERA; 

BASTA FUERTE TE FUERTE DEN RAFAGA. 
TEMPERATURA (GRADO CELSIUS) 
MAX / MIN LO TA: 32 / 26 


tennis players from each 
island to battle it out for 
their respective island 
nations. With 80 

teams and 160 players 
total signed up for the 
ABC Cup, it was a com- 
pletely full 

tournament. 

Held as part of the Bo- 
naire International 
Sports Week, the tourna- 
ment witnessed Aruba's 
athletes clinching nu- 
merous gold medals, un- 
derscoring their domi- 
nance in the sport. 
Amongst the categories 
contested, Aruba par- 
ticularly excelled in the 
Advanced Men and 
Women as well as the 
Open Women divisions. 
In the highly competitive 
Open Women's category 
(top level play), Maria 
Buuts and 

Eugemine Ignacio from 
Aruba dominated the 
competition, securing 
the gold medals with 
their outstanding per- 
formance during an 
intensely tight match 
against Bonaire’s Farah 
Mesbahi and Inge Vos. In 
the Advanced Men's cat- 
egory, Anderson Giel and 
Amaro 

Maduro showcased their 
exceptional skills and 
determination to claim 


victory. The 

Advanced Women's di- 
vision witnessed an all- 
Aruba final match, with 
Jenna El Oualkadi 

and Rixt Kramer emerg- 
ing as the winners, while 
Yentl Lieuw and Jaco- 
mien Aleman 
represented Aruba as 


runners-up, further 
strengthening Aruba’s 
dominance in the ABC 
Cup. 


The annual tournament 
also gives a good indica- 
tion of the rising level of 
beach tennis on 

the individual islands 
and the results are vis- 
ible in the Open Men cat- 
egory with an all 
Bonairian final played 
by Jerry Lomp and Sigrel 
Burnet against champi- 
ons Tim Eikholt and 
Joeri van Bon. 
Highlighting the cama- 
raderie and teamwork 
encouraged by events 
like the ABC Beach 
Tennis Cup, the tourna- 
ment was a chance for 
players from nearby is- 
lands to come 

together, enjoy the sport, 
and connect. 


The Aruba Open Beach 
Tennis Championships, 
which takes place every 


on Bushiri 


November 
Beach, is one of the big- 
gest beach tennis 


events worldwide, at- 
tracting players from 
across the globe. Bonaire 
regularly sends 

around 50 players to this 
event, so it is only natu- 
ral for Aruba to return 
the favor by 

visiting Bonaire's ex- 
panding beach tennis fa- 
cility, strengthening the 
bond between the 

sister islands even more. 
Looking back on Aruba's 
impressive performance 
over the weekend in Bo- 
naire, Marc 

Kiezebrink of Beach Ten- 
nis Aruba says he is in- 
credibly proud of the 
athletes' 
accomplishments, at- 
tributing their success to 
their unwavering dedica- 
tion and hard 

work. He emphasized the 
growing popularity of 
beach tennis globally and 
within the ABC 

Islands, applauding Aru- 
ba's players for leading 
the charge once again. 
For more updates and in- 
formation about Beach 
Tennis Aruba, please 
visit 
www.beachtennisaruba. 
com. 

Feliz y productivo diaran- 
son. Awe Solo di Pueblo ta 
presenta Horoscop pa dia 
27 di maart 2024. 


Aries 

Cu tanto reunion, bo rela- 
cion di pareha por resenti. 
Despues di e gastamento 
realisa, revisa bo cuen- 
tanan. E exito empresarial 
ta spera bo ey mes. Vigila 
e excesonan alimenticio, e 
no lo beneficia bo. Number 
di suerte: 29, 16, 9. 


Tauro 

Corda, reproche conta bo 
pareha no lo conduci na 
nada. Si bo ta purba pa 
placa no preocupa, e ta 
pasahero. Bo popularidad 
na trabao ta debi na bo 
compañerismo. Pa descar- 
ga adrenalina, ta cumbini 
bo haci deporte. Number di 
suerte: 54, 91, 6. 


Geminis 
Relacion di pareha ex- 
celente cu gran entrega mu- 


HOROSCOP 


tuo. Bo ta vence facilmente 
e dificultadnan economico. 
E influencianan cu ta haci 
bo duda di bo trabao ta 
mescla. Bo ta fuerte fisico 
y mentalmente. Number di 
suerte: 25, 87, 8. 


Cancer 

Bo pareha ta purba di lim- 
ita bo libertad di accion. 
E sector economico por 
tin imprevisto. No tranca, 
acepta e proposicion lab- 
oral nobo. Pa bo salud, no 
acumula cansancio. Num- 
ber di suerte: 73, 79, 1. 


Leo 

Pelea sin fundeshi lo aleha 
bo di bo pareha. No ta un 
bon dia pa haci inversion 
ariesga. Debi na bo con- 
stancia, lo bo logra haya 
un bon trabao. Pabien, cu 
deporte bo a recupera bo 
figura. Number di suerte: 


79,79, 7. 


Virgo 
Romanticismo mal com- 


SERVICES 


Massage therapies 
Facial treatment 


Hair style 


Pedicure & manicure treatment 
Makeup & waxing 


prendi lo crea un conflicto 
amoroso. Spaar un poco 
pa ora cu e baca flaconan 
yega. Bandona e preocu- 
pacion ey, nan lo renoba e 
contract. Oportunidad pa 
cuminsa cu actividad rela- 
hante. Number di suerte: 
12,73, 6. 


Libra 

Encuentro hopi satis- 
factorio cu bo famia. Bo 
imaginacion lo saca bo di 
problema financiero. Pe 
bienestar di tur, percura 
pa relaha na trabao. Lo bo 
haya dolor na bo pianan. 
Number di suerte: 88, 56, 
9. 


Scorpio 

E palabranan di bo pareha 
lo crea un gran inkietud. E 
strategianan economico ta 
duna su fruto. Ambiente 
laboral complica, actua cu 
cautela. E drukte diario lo 
provoca hiperactividad, 
descansa mas. Number di 
suerte: 81, 59, 2 


Sagitario 

Te asina leu, bo no tin mes- 
ter e compania di ningun 
hende. Clasifica bo propie- 
dadnan pa obtene mas in- 
formacion riba bo heren- 
cia. E proyectonan nobo 
profesional lo ta decisivo. 
Bo mester cuida mas bo 
garganta y bo pulmonnan. 
Number di suerte: 74, 21, 4. 


Capricornio 
Haci un curso pa bo no 
agobia cu convivencia. 


Pone un maneho di spaar- 
mento mas eficaz den mar- 
cha. Un inversionista lo 
aparece pe proyecto nobo 
di bo empresa. Busca un 
sapato mas adecua y bo pi- 
anan lo gradici bo. Number 

di suerte: 97, 38, 1. 


Acuario 

Cosnan di curason ta 
trankil. Lo bo administra 
cu precision bo inversion- 
nan. Haci paz cu e compa- 
fiero conflictivo ey. Bo mes- 
ter lubida pa algun dia bo 
obsesion cu dieta. Number 
di suerte: 73, 29, 7. 


Piscis 

Sibo no kier sufri un desen- 
gaño, habri bo wowonan. 
Hopi gasto lo tuma luga, 
pero tambe hopi entrada. 
Bo ta sali bon for die situa- 
cionnan dificil y bo hefe- 
nan sa esey. Uza parti di bo 
energia pa realisa ehercicio 
den aire liber. Number di 
suerte: 58, 73, 9 


oc 

A DESCUBRI UN "SWITCH" CU POR YUDA 
COMBATI MALESA AUTOIMMUNE 


Nos sistema inmunologico 
ta capaz di diferencia entre 
e kimica di e propio curpa 
y esun di un patogeno cu 
ta invadie. Ora e capaci- 
dad aki no funciona bon, 
e organismo por converti 
den e escenario di un tipo 
di "guera civil", caminda 
cu e celnan sano ta wordo 
ataca. 


Recientemente un ekipo di 
investigado di e Scol Po- 
litecnico Federal di Lau- 
sana (Suisa) a identifica 
un proteina cu por actua 
manera un tipo di "switch" 
pa desactiva un sensor di 
virus infiltra. 


Ta trata di un compleho 
proteico yama CRL5- 
SPSB3, cu ta hunga un 
papel clave p'e enzym 


GMP-AMP sintasa ciclico 
(cGAS), responsabel pa 
identifica patogeno inva- 
sor, ta uni na cualkier DNA 
straño cu ta flota pafo di e 
luga den e citoplasma di 
un cel y ta desencadena 
un reaccion cu ta adverti e 
curpa e presencia straño. 


E cGAS tin mester di ta es- 


Paardenbaaistraat 10, Oranjestad, Aruba Tel.: (297) 525 - 7555 

trictamente regula, vooral 
unabes cu drenta den e 
nucleo celular. Asina ey, 
e hallazgo encuanto e rol 
cu e CRL5-SPSB3 ta hun- 
ga, a permiti identifica un 
"switch" biologico, p'e en- 
zym no funciona caminda 
cu no ta rekeri un resul- 
tado immuun. 


"Hunto cu e interac- 
cionnan previamente defi- 
ni cu e nucleosomanan, 
nos resultadonan ta pro- 
porciona u modelo struc- 
tural completo di e regu- 
lacion nuceal di e cGAS," e 
investigadonan ta specifi- 
ca den un articulo publica 
den e revista Nature. 


E resultadonan di e estu- 
dio ta sugeri cu e comple- 
ho proteico CRL5-SPSB3 
por ta un diana terapeu- 
tico prometedor pa com- 
bati malesa autoimmune, 
manera diabetes tipo 1 y 
e malesa inflamatorio in- 
testinal cu ta tuma luga 
ora cu e controlnan di e 
sistema inmunologico no 
funciona manera cu mes- 
ter ta. 


E investigacion nobo ta 
destaca cu un di e poten- 
cial controlnan aki mester 
wordo studia mas profun- 
damente. 

ORACION DI DIA 


Un feliz diaranson santo cu hopi 


bendicion y debocion 
”Mi mester anuncia e era di Señor Su gracia.” Lucas 
4,19 
Hesus a bini pa establece Su Reino aki na mundo. 
Esey tawata Su mision. E tawata ungi cu Spirito di 
Señor pa anuncia e Bon Noticia na tur esnan pober 
di spirito y esnan desanima.Tambe E tawata procla- 
ma libertad pa esnan cu tawata preso, esclavo di pica 
y mara na cadena cu bicionan. Hesus a bini tambe 
pa habri bista di tur esnan ciego spirit almente cu 
no tawata mira e realidad y a perde speransa. Tur 
esnan cu ta wordo oprimi y trata inhustamente He- 
sus a bini pa duna nan e libertad. El a stima nos y a 
drama Su sanger pa libera nos di nos 
pica. Hesus kier anuncia e era di Señor Su gracia. E 
dia cu Señor ta bay mustra pueblo Su bondad. P'esey 
laga durante e siman santo aki nos keda cu nos bista 
fiha riba Hesus, Esun cu a sufri cruelmente y a wor- 
do crucifica pa cada un di nos cumpliendo cu Dios 
Su Palabra. 
Ban mustr'E e amor cu nos tin p'E entregando nos 
bida na djE y mustrando e amor di Dios na esnan cu 
mas tin meter di dje. 
Oracion:Tata Celestial laga cu Bo Spirito Santo bin 
podera di nos y habri nos bista spiritualmente y 
duna nos e libertad pa proclama Bo reino di amor, 
paz y husticia. 
Amen. 

FORTALEZA PA FAMIA 


Scirbi pa Pastor Marcel Balootje. 


E BENEFICIO DI ESNAN 
CU TA FIEL NA DIOS 


Confia den Señor y haci 
loke ta bon,biba den e tera 
y alimenta bo mes cu Su 
fieldad.( Salmo 37:3). 
Senjor ta fiel, 

Señor ta bon, 

Señor ta maraviyoso, 
Señor ta misericordioso, 
Señor ta bondadoso. 

Tur esey Señor ta pa nos. 


Leon chikito si tin nece- 
sidad y ta pasa hamber,ma 
esnan cu ta busca Señor lo 
no tin falta di ningun cos 
bon.( Salmo 34:10). 


Un hende fiel lo ta yen di 
bendicion, ma esun cu ta 
pura pa bira rico , lo no 
keda sin castigo ( Proverbi- 
onan 28:20). 


Fieldad na Dios ta bini 
na prome lugar, ora un 
homber ta fiel na Dios, e ta 
fiel na su esposa, y fiel na su 
famia, pasobra ta dificil pa 
un hende ta infiel na su es- 
posa/esposo/famia y ta fiel 
na Dios. 


Fieldad ta nifica mi ta es- 
forsa mi mes pa perman- 
ece den caminda di Dios, 
y cumpli cu e boluntad di 
Dios pa mi bida. 


Den Daniel capitulo 6, 
Daniel ta duna nos tur cu 
ta stima Dios, y tin Dios na 
prome lugar den nos bida 
un ehempel di locual ta 
fieldad, na momento cu e 
ta pone Dios riba tur cos, y 
rechasa idolatria, a costo di 
su propio bida.. 


Den Genesis capitulo 6:6- 
15 Hose ta duna ehempel 
con un persona porta fiel 
na Dios y respeta su mes y 
respeta hende, prefera core 
bay sunu enbes di cay den 
adulterio y faya cu Dios. 


Den Daniel Capitulo 3:16- 
25 Sadrac, Mesac y Abed- 
nego a demostra cu ora nos 
ta fiel na Dios, Dios ta hun- 
to cu nos tur momento.Y 
nan tabata tres hoben cu a 
duna e bon ehempel. 


Ora bo ta fiel na Dios, bo 
no tin miedo di hende, ora 
bo ta fiel na Dios, tur mo- 
mento su Palabra ta conta 
pa bo. 


Ora bo ta fiel na Dios, placa 
ni posicion, ni tampoco 
poder , no por cumprabo, 
ora bo ta fiel na Dios bo no 
ta bandona bo fe of creen- 
cia pa complace cu hende, 
ora bo ta fiel na Dios, bo no 
por uni den yugo desigual, 
den ningun forma. 

Dios ta buscando hende- 
nan fiel y dispuesto pa sirbi 
Dios tur momento, y Señor 
conoce esnan cu ta fiel na 
dje, y Dios ta mantene un 
cura di bondad rond di es- 
nan cu ta di dje. 


Hende fiel na Dios ta papia 
berdad, pasobra nan sa cu 
berdad ta trece ganashi y 
bendicion den nan bida y 
tambe riba nan famia. 


Boso cu ta stima Señor , 
odia maldad,E ta preserva 
bida di Su Santonan,E ta 
libra nan for di man di e 
malbado.(Salmo 97:10). 


Nos Rey y Señor Cristo He- 
sus, tabata fiel den tur cos, 
E a muri na crus pa nos 
picanan, lanta despues di 
tres dia for di morto y ta 
bini bek bin busca Su pueb- 


Sindicato di Trahador den Telecomunicacion 


Acto di entiero lo tuma lugar diahuebs 
dia 28 di Maart 2024 di 9:00 am pa 11:00 am na 
Misa Inmaculada Concepcion na Santa Cruz. 


Sindicato di Trahadornan den Telecomunicacion 
ta extende palabranan di condolencia na su Esposa, 
su yiunan y demas famia. 


lo, pasobra e a priminti cu 
nunca e lo bandona nos ni 
tampoco laga nos desam- 
para. 

E maldad di mundo ta au- 
menta dia pa dia, mate- 
rialismo ta kibra famia y 
matrimonio, inmoralidad 
y abominacion kier domi- 
na, pero e remanente fiel 
na Dios lo permanece, y lo 
para y duna cara, sin envol- 
vi cu cosnan di mundo, sin 
busca interes propio, paso- 
bra fieldad na Dios tin un 


ANUNCIO 


costo hopi halto den bida di 
hende. 

Locual ta e hecho mas 
bunita ta cu no ta nos mes 
ta califica nos mes como 
hende fiel, como algo pa 
broma cune , of pa hacie 
un competencia, pero hen- 
de fiel ta wordo marca pa 
Dios, y Dios ta purba esnan 
cu ta fiel (Job 1;1) ( Job 1:6 
-8). 

Dios ta fiel. 

Sinceramente, Pastor Mar- 
cel Balootje. 


SETAR ta informa cu pa motibo di entiero di 
nos colega Sixto Dirksen nos ta cera pa 


publico: 


+ diahuebs mainta dia 28 di maart 2024 


11.30 am ta reanuda servicio na nos 


clientela. 


E Kiosk na Airport y e Contact Center ta 
keda duna servicio orario normal. Pa 
cualkier pregunta por yama 114 of 


Whatsapp na 597-9999. 


% SETAR 


